**PROIECT – Ordin privind modificarea Ordinului preşedintelui Agenţiei Naţionale de Administrare Fiscală nr. 4077/ 2020 pentru aprobarea procedurii de întocmire, avizare şi aprobare a raportului de inspecţie fiscala**

Publicat pe site-ul [www.anaf.ro](http://www.anaf.ro), in rubrica,,Transparenta decizionala’’, in data de 11 mai 2021

Principalele motivitati ale emiterii acestui ordin

Având în vedere faptul că, referitor la audierea contribuabilului/plătitorului înaintea luării unei decizii, Codul de procedură fiscală reglementează la art. 9 faptul că audierea se consideră îndeplinită dacă contribuabilul/plătitorul nu se prezintă, din orice motiv, la două termene consecutive stabilite de organul fiscal în vederea audierii, iar la art. 130 se reglementează comunicarea înștiințării pentru discuția finală asupra constatărilor și consecințelor fiscale urmare inspecției fiscale (care reprezintă în fapt audierea contribuabilului/plătitorului), în vederea armonizării aplicării celor două prevederi legale, se propune emiterea prezentului proiect de ordin privind modificarea Ordinului preşedintelui Agenţiei Naţionale de Administrare Fiscală nr. 4077/ 2020 pentru aprobarea procedurii de întocmire, avizare şi aprobare a raportului de inspecţie fiscală.

Astfel, în vederea eliminării transmiterii a două înștiințări pentru discuția finală, se propune modificarea Anexei 2 - *Înștiințare pentru discuția finală*, în conținutul acesteia fiind menționată informația ca **în situația în care contribuabilul/plătitorul nu se prezintă la primul termen stabilit pentru discuția finală, se stabilește cel de-al doilea termen pentru a avea loc discuția finală.**

Mai jos, avem noul model al Instiintarii pentru discutia finala:

AGENȚIA NAȚIONALĂ DE ADMINISTRARE FISCALĂ

Direcția generală ………………………………………………

Administrația ………………………….………………………..

Nr. .......................

Data.....................

**ÎNȘTIINȚARE PENTRU DISCUȚIA FINALĂ**

Domnului/Doamnei\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_în calitate

de\_\_\_\_\_\_\_\_\_\_\_\_\_\_\_\_\_ la\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu domiciliul fiscal

în\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr.\_\_\_\_, bl.\_\_\_\_,

apt.\_\_\_\_\_, județul\_\_\_\_\_\_\_\_\_\_\_\_\_\_\_ înregistrată la oficiul registrul comerțului cu

nr.\_\_\_\_/\_\_\_\_\_/\_\_\_\_\_, C.U.I. nr.\_\_\_\_\_\_\_\_\_\_\_\_\_.

Vă înaintăm, alăturat, proiectul de raport de inspecție fiscală și totodată vă înștiințăm că în

data de\_\_\_\_\_\_\_\_\_\_, ora\_\_\_\_\_, la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, va avea loc discuția

finală asupra constatărilor și consecințelor fiscale, ca urmare a încheierii inspecției fiscale efectuate

în perioada\_\_\_\_\_\_\_\_\_\_\_\_\_\_\_\_\_\_la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Vă informăm că aveți posibilitatea să vă exprimați în scris punctul de vedere cu privire la constatările organelor de inspecție fiscală, în conformitate cu prevederile art. 9 alin. (1) din Legea nr. 207/2015 privind Codul de procedură fiscală, cu modificările și completările ulterioare.

**În situația în care nu vă veți prezenta la termenul stabilit pentru discuția finală din data de………………….., vă informăm că cel de-al doilea termen stabilit pentru a avea loc discuția finală este în data de ………………, ora …………. la…………………………………………………**

În situația în care doriți să renunțați la discuția finală vă rugăm să notificați acest fapt organului de inspecție fiscală, anterior datei/datelor programate pentru discuția finală. În acest caz, data încheierii inspecției fiscale este data notificării, conform prevederilor art.130 alin. (4) din Legea nr.207/2015 privind Codul de procedură fiscală, cu modificările și completările ulterioare.

In cazul în care nu vă veti prezenta la discuția finală la niciunul din cele două termene si nu veți notifica despre renunțarea la acest drept, vă comunicăm că, potrivit art. 130 alin. (4) din Legea nr. 207/2015 privind Codul de procedură fiscală, cu modificările și completările ulterioare, data de \_\_\_\_\_\_\_\_\_\_\_\_\_\_ reprezinta data de încheiere a inspecției fiscale.

De asemenea, vă informăm că, indiferent de opțiunea dumneavoastră de a vă exercita sau nu dreptul de a participa la discuția finală, aveți dreptul să vă prezentați în scris punctul de vedere cu privire la constatările organului de inspecție fiscală, potrivit prevederilor art.130 alin. (5) din Legea nr. 207/2015 privind Codul de procedură fiscală, cu modificările și completările ulterioare.

Avizat,

Sef serviciu Echipa de inspecție fiscală,

(Numele și prenumele, semnătura)

( Funcția, numele și prenumele, semnătura)